Kikkertundersøgelse af tyktarmen - **KOLOSKOPI**

Undersøgelsen udføres med en bøjelig kikkert gennem endetarmen og undersøger slimhinden af tyktarmen og endetarmen. Der kan udtages vævsprøver eller fjernes polypper undervejs. Koloskopi foretages for at afsløre, om der forandringer i tarmen (typisk tarmbetændelse, polypper eller udposninger).

**Du bedes medbringe eget håndklæde til undersøgelsen.**

**Før undersøgelsen**

På apoteket hentes Picoprep og Toilax.

Hvis du har *pacemaker* eller får *blodfortyndende* medicin herunder fiskeolie, skal det oplyses før undersøgelsen.

Undlad at spise grov mad, kerner, frø eller lignende de sidste 3 dage før undersøgelsen. Drik rigeligt tynde væsker (vand, klar suppe, saft, te, kaffe men ikke mælk) i forbindelse med udrensning af tarmen. Du bedes undlade at påføre dufte på undersøgelsesdagen

Husk at have en plan for hjemtransport, da du ikke selv må køre bil.

**Undersøgelsen**

Ved undersøgelsen ligger du på venstre side. Der kan forekomme ubehag, da der blæses luft ind i tarmen for at give et bedre overblik samt smerte på grund af træk i tarmen.  
**Koloskopien:** Varer ca. 20-40 minutter.

Det kan være nødvendigt at afbryde undersøgelsen på grund af smerte eller tekniske vanskeligheder ved passagen. I så fald kan man henvise til CT scanning af tarmen.

**Efter undersøgelsen**

Du må spise og drikke umiddelbart efter undersøgelsen. Du kan tage på arbejde, nogle foretrækker at hvile sig resten af dagen. Hvis der er givet beroligende og smertestillende medicin, må du ikke køre bil resten af dagen.  
Er der taget vævsprøver, skal du huske at ringe om resultatet.

**Komplikationer**

Efter udtagning af vævsprøver kan der komme en smule blod i afføringen det første døgn. I særdeles sjældne tilfælde kan der efter polypfjernelse opstå̊ kraftig blødning eller hul på tarmen, som vil kræve indlæggelse på hospitalet.

Skulle der opstå̊ blødning, smerter eller feber, skal du straks kontakte klinikken, vagtlæge eller skadestue.

Aftalt tid til undersøgelse dag 20 kl.

**Evt. afbud bedes meddelt klinikken senest 2 dage før på tlf. 39 64 14 80.**

**Ved for sent afbud – eller udeblivelse uden afbud, sendes regning på 500 kr.**